DA Den Europæiske Unions Tidende L 85/27

EFTA-TILSYNSMYNDIGHEDENS AFGØRELSE

Nr. 8/11/KOL

af 26. januar 2011

om ændring af listen i punkt 39 i del 1.2 i kapitel I i bilag I til EØS-aftalen over de grænsekontrolsteder i Island og Norge, der er godkendt til at føre veterinærkontrol med levende dyr og animalske produkter fra tredjelande, og om ophævelse af EFTA-Tilsynsmyndighedens beslutning nr. 43/10/KOL af 10. februar 2010

EFTA-TILSYNSMYNDIGHEDEN HAR —

under henvisning til punkt 4.B. 1) og 3), og punkt 5.b), i indledningen til kapitel I i bilag I til EØS-aftalen,

under henvisning til den retsakt, der er nævnt i punkt 1.1.4 i kapitel I i bilag I til EØS-aftalen (Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet), som ændret og tilpasset til EØS-aftalen ved de sektortilpasninger, der er nævnt i bilag I til samme aftale, særlig artikel 6, stk. 2, i retsakten,

under henvisning til den retsakt, der er nævnt i punkt 1.1.5 i kapitel I i bilag I til EØS-aftalen (Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF), som ændret og tilpasset til EØS-aftalen ved de sektortilpasninger, der er nævnt i bilag I til samme aftale, særlig artikel 6, stk. 4, i retsakten,

under henvisning til den i punkt 1.2 111, kapitel I, bilag I til EØS-aftalen omhandlede retsakt (Kommissionens beslutning 2001/812/EF af 21. november 2001 om betingelserne for godkendelse af grænsekontrolsteder, der er ansvarlige for veterinærkontrol af tredjelandsprodukter, som føres ind i EF), som ændret, særlig artikel 3, stk. 5, i retsakten, og

ud fra følgende betragtninger:

EFTA-Tilsynsmyndigheden (Tilsynsmyndigheden) ophævede ved beslutning nr. 43/10/KOL af 10. februar 2010 (1) sin beslutning nr. 301/08/KOL af 21. maj 2008 (2) og opstillede en ny liste over grænsekontrolsteder i Island og Norge, der er godkendt til at føre veterinærkontrol med levende dyr og dyreprodukter, der indføres fra tredjelande.

Den norske regering anmodede om, at der tilføjes et nyt grænsekontrolsted i Florø for kategorierne NHC-NT(6)(16), og at der på listen opføres et nyt grænsekontrolsted i Larvik for kategori HC(2). Den norske regering anmodede også om, at der på listen opføres supplerende kategorier for inspektionscenteret Skutvik under grænsekontrolsted Ålesund — HC-T(CH)(1)(2)(3), HC-NT(6) og NHC-NT(6) — og opføres en supplerende kategori for grænsekontrolstedet Kirkenes — HC-NT(1)(2)(3).

Fra den 8. til den 12. november 2010 gennemførte Tilsynsmyndigheden en fælles inspektion med Europa-Kommissionen. I løbet af denne inspektion besøgtes de foreslåede grænsekontrolsteder Larvik og Florø samt grænsekontrolstederne Ålesund Havn (Traces-kode nr. AES 1) og Kirkenes Havn (Traces-kode nr. KKN 1).

På grundlag af de forhold, som blev konstateret i løbet af den fælles inspektion, undertegnede inspektørerne fra Tilsynsmyndigheden og Europa-Kommissionen den 12. november 2010 en fælles henstilling.

På denne baggrund foreslås det:

— at der til listen for Inspektionscenteret Skutvik under grænsekontrolsted Ålesund tilføjes kategorierne kølede, pakkede fiskevarer — HC-T(CH)(1)(2)(3) — og flydende fedtstoffer, olier og fiskeolier, både til konsum og ikke bestemt til konsum — HC-NT(6) og NHC-NT(6)

— at der til listen for grænsekontrolsted Kirkenes tilføjes produktkategorien pakkede fiskevarer til konsum til opbevaring ved omgivelsestemperatur — HC-NT(1)(2)(3)

— at der til listen tilføjes et nyt grænsekontrolsted med en ny Traces-kode — grænsekontrolsted Larvik (Traces-kode nr. LAR 1), type P med produktkategorien pakkede produkter til konsum

— at der til listen tilføjes et nyt grænsekontrolsted med en ny Traces-kode — grænsekontrolsted Florø (Traces-kode nr. FRO 1), type P med produktkategorien fiskeolie og fiskemel, der ikke er bestemt til konsum. Grænsekontrolstedet bør opføres på listen som NHC-NT(6)(16).

Tilsynsmyndigheden har ved sin beslutning nr. 467/10/KOL henvist sagen til EFTA-Veterinærkomitéen, der bistår EFTA-Tilsynsmyndigheden. Foranstaltningerne i denne afgørelse er i overensstemmelse med udtalelsen fra EFTA-Veterinærkomitéen, der bistår EFTA-Tilsynsmyndigheden —

VEDTAGET DENNE AFGØRELSE:

Artikel 1

Veterinærkontrollen med levende dyr og dyreprodukter, der føres ind i Island og Norge fra tredjelande, foretages af de kompetente nationale myndigheder på de godkendte grænsekontrolsteder, der er anført på listen i bilaget til denne beslutning.

Artikel 2

EFTA-Tilsynsmyndighedens beslutning nr. 43/10/KOL af 10. februar 2010 ophæves herved.

Artikel 3

Denne beslutning træder i kraft den 26. januar 2011.

Artikel 4

Denne beslutning er rettet til Island og Norge.

Artikel 5

Kun den engelske udgave er autentisk.

Udfærdiget i Bruxelles, den 26. januar 2011. På EFTA-Tilsynsmyndighedens vegne Per SANDERUD Formand Sverrir Haukur GUNNLAUGSSON Medlem af Kollegiet

(1) EUT L 256 af 30.9.2010, s. 30, og EØS-tillæg nr. 53 af 30.9.2010, s. 1.

(2) EUT L 41 af 12.2.2009, s. 28, og EØS-tillæg nr. 7 af 12.2.2009, s. 6.